প্রথম সকাল ডটকম ডেস্ক: আলু দিয়ে চিপস, চপ, পরোটা ইত্যাদি কত কিছুই তো রান্না করে প্রতিদিন। কিন্তু মিষ্টি? হ্যাঁ, আজ আতিয়া হোসেন তনী আপনাদের জন্য নিয়ে এসেছেন আলুর মিষ্টি তৈরি করার দারুণ একটি রেসিপি। অসম্ভব সোজা এই রেসিপি দেখে খাবারটি তৈরি করতে পারবেন যে কেউ। আর বাড়ির সবাইকে নিঃসন্দেহে সমকে দিতে পারবেন। চলুন, দেখে নিই দারুণ রেসিপিটি। উপকরণ:- ১ কাপ সিদ্ধ আলু চটকে নেয়া। ১/২ কাপ ময়দা। ২ চা চামচ ঘি। সামান্য বেকিং পাউডার। এলাচ গুঁড়ো সামান্য (ইচ্ছা)। শিরার জন্য ১ কাপ চিনি। ১/২ কাপ পানি সামান্য লেবুর রস। প্রনালি:- ১ টি বড় বাটিতে সব কিছু একসাথে ভালো মত মেশান। ছোট ছোট বল বানিয়ে হালকা গরম তেলে সময় নিয়ে লাল করে ভাজুন। মিডিয়াম জালে ভাজবেন। চিনির সাথে পানি মিশিয়ে কিছুক্ষণ জ্বাল দিয়ে শিরা তৈরি করে ভাগ আলুর বল গুলো শিরাতে দিয়ে দিন। ১ ঘন্টা রেখে পরিবেশন করুন মজার আলুর মিষ্টি!